Den Vest-Sjællandske Avis, 1818-02-26
Oversigt over Dagens udenlandske Nyheder. (Fortsat) Endelig vare de ogsaa meget imod det tredie Forslag, at to tredie Deele af Officeersposterne skulle besættes efter Ancienniteten; de paastode at Kongen burde heri have frie Hænder, og at en saadan Jndskrænkning strider mod de Kongelige Forrettigheder; de haabe nemlig at faae Personer af deres Familier fortrinligen emploierede i Landetaten, naar Regieringen ikke er bunden i dette Stykke, og de misbillige meget Lovforslagets Bestemmelse, ifølge hvilket ingen kan blive Officeer, uden først at have tjent i de ringere Classer, og at to tredie Deele af alle værende Officeersposter først besættes af Underofficerer og af andre Militairpersoner af de ringere Grader. Alle disse Jndvendinger bleve foredragne af de Ultras med megen Kunst og efter en aftalt Plan; de Herrer Corbiere, Benist, Jeausse=Beauvoir, Villele, Labourdonnaie, Vo que, Bonald, Salaberry og flere vare deres Ordførere. Jndependenterne og de Liberale stemmede i det Hele med Ministerium, blot vilde de have tilføiet at Kammerne skulle aarlig fastsætte Armeens Størrelse, og det udskrevne Mandskabs Antal, som dog ikke blev antaget. Man bifalder Talerne af dette Partie for at de i deres Foredrag have mere holdt sig til Sagen, end seet paa Personer og Partier, og roest eller dadlet efter deres Overbeviisning: mange af dem have ogsaa udmærket sig som Talere; og især Camille-Jordan, Royer=Colland og Beug, not af de saakaldte upartiske, og Dupont fra Eure Bignon og Chauvelin af Jndependenterne. Krigsministeren havde mod Slutningen af Debatterne holdt et langt og veltalende Forsvar for Lovudkastet. De Ultras have da ogsaa lagt under i denne Sag, imidlertid opgive de ikke deres Planer og Forbindelser; da Vicomten af Chateubriand er i denne Tid upasselig, saa have de holdet deres Forsamlinger i hans Boepæl, den gamle Talleyrand siges nu ogsaa at have sluttet sig til deres Partie. Dersom det forholder sig saaledes, at Underhandlingerne om den allierede Armees Afmarsch af Frankrig skulle være saa nær ved at sluttes, saa kan denne Gienstand ikke være Formaalet for de Allierede Monarkes Sammenkomst i den forestaaende Sommer, som bestemt siges at skulle finde Sted, og hvilken ifølge Breve fra Madrid, selv Kongen af Spanien har isinde at bivaane; ogsaa meldes fra Madrid, at Hs. Kongelige Høihed, Jnfanten Don Carlos Gemalinde, er den 31te Januar nedkommen med en Prinds, som i Daaben er bleven kaldet Carl Ludvig. – Den Svenske Oberst Hr. Gustav Adolph Gustafsson er i det store Cantonsraad i Basel eenstemmigen bleven tilstaaet Borgerret i Staden Basel; da han blev indkaldet i Forsamlingen og hans Optagelse blev forkyndet ham, saa holdt han følgende korte Tale, født og opdraget i Midten af et frit og selvstændigt Folk, veed jeg at sætte Priis paa den Tillid, som Hr. Borgemesteren. og det store Raad viiste mig ved at tilstaae mig Borgerretten. J hans indgivne Petition erklærede han, at han renoncerede paa ethvert Slags Udmærkelse, og han føiede til, at han ikke forlanger Borgerrettigheden for sine Børn. - Den 5te Februar paa samme Dag, som Kong Carl den 13de døde, døde ogsaa Landammanden i Schveits, Greve Alvis von Reding. Ogsaa den berømte Cosak Hettmann, Cavallerie-Generalen, Grev Platov er død i Nyetscherkask. - En Skrivelse i Bladet den Østerrigske Jagttager, bekræfter Efterretningerne om Deyen i Algiers Udaad, og de af ham tilføiede Fornærmelser mod den Sardinske Consul og den forrige Engelske Viceconsul; denne vidtløftige og vist paalidelige Beretning, kan ikke meddeles af Mangel paa Rum; men det er at formøde, at saadanne skiændige Foretagender ville tilsidst føre til denne Røverstats Undergang, og være et Forberedelses Skridt til Christendommens Seier over Jslamismen.